Кои са основните видове добавки за дизел?
Продължаваме с кратко представяне на най-популярните видове добавки за дизел, които съвременните шофьори използват за своите автомобили. Вижте кои са тези видове добавки за дизел и какви свойства и функции притежават:
цетан – коректори – група добавки за дизел, които служат за повишаване цетановото число на дизелото гориво. Това води до увеличаване способността за възпламеняване и по-бързо и лесно стартиране на двигателя при ниски температури. Употребата на цетан – коректори несъмнено ще ви е от голяма полза през зимата, особено ако тя е тежка и съпроводена с падане на температурите под нулата.
противоизносни добавки – на пазара се предлагат и редица модели добавки за дизел, чието основно предназначение е да предпазят двигателя и горивната система на автомобила от износване. Те могат да имат също така някои допълнителни полезни свойства и функции, като например подобряване ефективността на двигателя и минимизиране разходите на гориво, ограничаване нивата на шума при работа и т.н.
антигел добавки – тази група добавки за дизел отново намира приложение най-вече в рамките на зимния период от годината. При ниски температури навън те успешно поддържат гъстотата на горивото, която е необходима, за да се осигури оптималната работа на превозното средство. Благодарение на въпросните добавки за дизел не се стига до замръзване на горивото, което би причинило и запушване на горивния филтър.
измиващи (почистващи) добавки – наричани измиващи или почистващи добавки за дизел, става въпрос за продукти, които разтварят отлаганията в системата за инжектиране на двигателя и катализатора. Употребата на подобен тип добавки за дизел не само спомага за премахването на наличните отлагания, но и защитава от образуването на нови такива.